फिल्म का नाम होगा ‘गेम चेंजर’, 38वें बर्थडे के मौके पर राम चरण ने की अनाउसमेंट
Ram Charan And Kiara Advani's Upcoming Political Thriller Film Name - राम चरण और कियारा आडवाणी की पॉलिटिकल थ्रिलर फिल्म ‘आरसी 15’ का नाम बदलकर ‘गेम चेंजर’ कर दिया गया है। 27 मार्च को राम चरण के बर्थडे के मौके पर डायरेक्टर एस शंकर
राम चरण और कियारा आडवाणी की पॉलिटिकल थ्रिलर फिल्म ‘RC 15’ का नाम बदलकर ‘गेम चेंजर’ कर दिया गया है। 27 मार्च को राम चरण के बर्थडे के मौके पर डायरेक्टर एस शंकर ने वीडियो शेयर कर फिल्म का टाइटल बदलने की जानकारी दी। 
डायरेक्टर एस शंकर ने सोशल मीडिया पर राम चरण को हैप्पी बर्थडे विश किया है। उन्होंने लिखा- हैप्पी बर्थडे टू द वर्ल्ड वाइड चार्मर! स्क्रीन पर आपका तेज और डेरिंग होना और ऑफ स्क्रीन स्वीट होना ही आपको गेम चेंजर बनाता है। 
इस फिल्म में राम चरण के साथ कियारा आडवाणी, अंजलि, एस जे सूर्या और जयराम भी हैं।
टीम के साथ राम चरण ने किया प्री बर्थडे सेलिब्रेशन 
आज राम चरण अपना 38वां बर्थडे मना रहे हैं। उन्होंने दो दिन पहले ‘गेम चेंजर’ के सेट पर कियारा आडवाणी, डायरेक्टर शंकर और बाकी टीम मेंबर्स के साथ प्री बर्थडे पार्टी सेलिब्रेट की थी।
ये राम चरण- कियारा की ऑनस्क्रीन दूसरी फिल्म होगी। इससे पहले दोनों ‘विनया विधेया रमा’ में साथ नजर आ चुके हैं।
राम चरण के बर्थडे पर टाईटल शेयर करना चाहते थे प्रोड्यूसर 
हाल ही में फिल्म के प्रोड्यूसर दिल राजू ने ग्रेट आंध्र को दिए इंटरव्यू में बताया था कि फिल्म का फर्स्ट लुक पोस्टर और टाइटल जल्द ही रिलीज होने वाला है। उम्मीद है की 27 मार्च को आप फिल्म का फर्स्ट पोस्टर देख सकेंगे। शंकर फर्स्ट लुक पोस्टर के लिए कुछ स्पेशल प्लान कर रहे हैं। फिल्म का टाइटल राम चरण के बर्थडे पर रिलीज किया जाएगा।